




VODIČ

ZA PRISTUP INFORMACIJAMA U POSJEDU
SEKRETARIJATA ZA POLJOPRIVREDU I VODOPIVREDU
















	Berane, jul 2026.godine
Na osnovu člana 11 Zakona o slobodnom pristupu informacijama (’’Službeni list Crne Gore’’, broj 160/25), sekretar Sekretarijata za poljoprivredu i vodoprivredu Berane, donio je:

V O D I Č
I - UVOD
1. Vodič za pristup informacijama koje su u posjedu Sekretarijata za poljoprivredu i vodoprivredu opštine Berane ( u daljem tekstu: Sekretarijat ) uključujući i javne registre i javne evidencije, postupak za pristup informacijama,troškove postupka, ovlašćena i odgovorna lica za postupanje po zahtjevu, način objavljivanja Vodiča i druge podatke od značaja za ostvarivanje prava na pristup informacijama u posjedu Sekretarijata a u skladu sa Zakonom.
2. Sjedište Sekretarijata je u Beranama, na adresi Polimska br.2, tel.051-235-025
e-mail: poljoprivredaberane@gmail.com
Djelokrug poslova Sekretarijata je utvrđen članom 19 Odluke o organizaciji i načinu rada lokalne samouprave opštine Berane.

II – VRSTE INFORMACIJA U POSJEDU SEKRETARIJATA
1. Javne evidencije,registri i službene evidencije:
- Djelovodnik
- Upisnik predmeta prvostepenog organa po službenoj dužnosti
- Upis predmeta prvostepenog organa po zahtjevu stranke
2. Normativna akta :

- Pravilnik o unutrašnjoj organizaciji i sistematizaciji Sekretarijata,
- zakoni, podzakonski i drugi propisi koje Sekretarijat primjenjuje u obavljanju poslova iz svoje nadležnosti:
- statuti javnih ustanova kulture čiji je osnivač Opština Berane.
- Plan rada Sekretarijata
-Predlog Kadrovskog plana Sekretarijata
- Program rada Sekretarijata za 2026.godinu
- Agrobudžet za 2026.godinu.
3. Pojedinačni akti

- Rješenja i odluke starješine organa koja se odnose na prava i obaveze službenika Sekretarijata iz radnog odnosa.
- Rješenja za privremenu prenamjenu poljoprivrednog zemljišta u nepoljoprivredne svrhe.
- Rješenje za privremenu prenamjenu nepoljoprivrednog zemljišta u poljoprivredne svrhe
- Rješenja po zahtjevima stranaka za izdavanje vodnih uslova.
- Rješenje po zahtjevima stranaka za ostvarivanje prava za vodnu dozvolu
- Uvjerenja o podacima o kojima se vodi službena evidencija
- Uvjerenja radi upisa u registar poljoprivrednih gazdinstava
- Uvjerenja za obavljanje poljoprivredne djelatnosti radi ostvarivanja staračke naknade
-Uvjerenja za obavljanje poljoprivredne djelatnosti radi ostvarivanja prava na poljoprivredno osiguranje.

III –POSTUPAK ZA PRISTUP INFORMACIJAMA
1. Pokretanje postupka i sadržina zahtjeva
Postupak se pokreće:
-podnošenjem pisnog zahtjeva Sekretarijatu neposredno,putem pošte ili elektronskim putem                  (e-mail,fax), ili 
- na usmeni zahtjev,neposredno na zapisnik
Zahtjev za pristup informaciji podnosi se na propisanom obrascu ili u slobodnoj formi i treba da sadrži:
- naziv informacije ili osnovne podatke o traženom dokumentu,
-način na koji se želi ostvariti pristup informaciji,
-podatke o podnosiocu zahtjeva (ime, prezime, adresa fizičkog lica ili naziv i adresa pravnog lica,odnosno njegovog zastupnika,predstavnika ili punomoćnika) i 
- druge podatke ili priloge koji olakšavaju pronalaženju tražene informacije.
Obrazac zahtjeva se može preuzeti sa web sajta opštine Berane.
Zahtjev za pristup informaciji oslobođen je plaćanja administrativne takse.

2. Način podnošenja zahtjeva
 
- neposredno,u Građanskom birou Opštine Berane, ulica IV Crnogorske brigade broj 1.
-putem pošte,na adresu Sekretarijata za poljoprivredu i vodoprivredu, ul.Polimska br.2,
- na e-mail: poljoprivredaberane@gmail.com

3. Način ostvarivanja prava na pristup informaciji

Pristup informaciji može se ostvariti:

- neposrednim uvidom u original ili kopiju informacije u prostorijama Sekretarijata
-prepisivanjem ili skeniranjem informacija od strane podnosioca zahtjeva u prostorijama Sekretarijata
- dostavljanjem kopije informacije podnosiocu zahtjeva od strane Sekretarijata, neposredno, putem pošte ili elektronskim putem.

4. Rješavanje po zahtjevu

- Po zahtjevu za pristup informaciji odlučuje se rješenjem u roku od 15 dana od dana podnošenja urednog zahtjeva,osim u slučaju zaštite života ili slobode lica kada se po zahtjevu rješava u roku od 48 časova od podnošenja zahtjeva.
- Ako se traži pristup izuzetno obimnoj informaciji ili pronalaženje tražene informacije zahtijeva pretraživanje velikog broja informacija, što bi u roku koji je propisan otežalo rad Sekretarijata, rok za donošenje i dostavljanje rješenja po zahtjevu može se najviše produžiti za osam dana,      s tim što je Sekretarijat obavezan da u roku od pet dana od dana podnošenja zahtjeva,u pisanoj formi,obavijesti podnosioca zahtjeva o produženju roka za rješavanje po zahtjevu.
-U slučaju kada je zahtjev za pristup informaciji nepotpun ili nerazumljiv,pa se zbog toga  po njemu ne može postupiti,od podnosioca će se zahtijevati da,u roku od osam dana od dana podnošenja zahtjeva,otkloni nedostatke u zahtjevu i dati mu upustvo kako da nedostatke otkloni.
- Ako podnosilac zahtjeva ne otkloni nedostatke u ostavljenom roku,biće upozoren o posljedicama u pozivu za otklanjanje nedostataka,u kom slučaju će Sekretarijat zahtjev odbiti rješenjem.Rješenje kojim se odbija zahtjev za pristup informaciji mora sadržati razloge zbog kojih se ograničava - ne dozvoljava pristup informaciji.

5. Pravna zaštita

Protiv akta Sekretarijata kojim je odlučeno o zahtjevu za pristup informaciji,podnosilac zahtjeva može izjaviti žalbu Agenciji za zaštitu ličnih podataka i slobodan pristup informacijama,u roku od 15 dana.
Žalba se podnosi preko ovog Sekretarijata.


IV – TROŠKOVI POSTUPKA

Na zahtjev za pristup informaciji ne plaća se taksa.
Troškove postupka snosi podnosilac zahtjeva koji traži pristup informaciji ,a odnose se samo na stvarne troškove Sekretarijata u pogledu kopiranja,skeniranja i dostavljanja tražene informacije u sljedećim iznosima:

1. Fotokopiranje informacije:

- format A4 crno bijeli – 0,05 € po stranici,
- format A4 u boji – 0,05 € po stranici,
- format A3 crno bijeli -0,10 € po stranici,
- format A3 u boji – 1,00 € po stranici
- format veći od A3,po cjenovniku pravnog,odnosno fizičkog lica, registrovanog
  za obavljanje djelatnosti kopiranja,
- kopiranje informacija na CD-u ili DVD-u 1,00 €.

2. Skeniranje informacije

- 0,30 € po stranici.


3.Dostavljanje informacije:

- putem pošte( preporučenom pošiljkom) ili brzom poštom prema važećem cjenovniku redovnih poštanskih usluga.
Troškovi postupka uplaćuju se prije izvršenja rješenja u korist Glavnog računa trezora opštine Berane ,na račun br.530-15641-38 , sa naznakom svrhe uplate :pristup informacijama.
Lice sa invaliditetom i lice u stanju socijalne potrebe ne plaća troškove postupka


V – OVLAŠĆENA I ODGOVORNA LICA

Za postupanje po zahtjevima za pristup informaciji u posjedu Sekretarijata,ovlašćeno lice za sačinjavanje pisanog otpravka rješenja je: samostalna Savjetnica I za upravno pravne poslove Marta Lekić, e-mail: vasilijelekic21@gmail.com ,ul.Polimska br.2.
U sličaju odsutnosti imenovanu će zamijeniti Šef službe za vodoprivredu Mladen Lekić, e-mail: poljoprivredaberane@gmail.com, ul. Polimska br.2.

VI – OBJAVLJIVANJE  VODIČA

Ovaj vodič će biti objavljen na oglasnoj tabli Sekretarijata i na web sajtu opštine Berane.


Broj: 17-307/26-591
Berane,31.07.2026.godine


	   S E K R E T A R
                                                                                                                   Dejan Martinović
